# Copa d'Europa de Futbol ConIFA

La Copa d'Europa de Futbol ConIFA és un torneig internacional de futbol a nivell europeu organitzat per ConIFA, una associació que agrupa els estats, les minories, els pobles sense estat i les regions no afiliades a la FIFA ni a la UEFA, i que se celebra cada dos anys (anys senars).

## Història
### Hongria 2015

El juny de 2014 ConIFA va anunciar que organitzaria la primera edició d'una Copa d'Europa de futbol. Tres associacions van presentar-se per al procés de selecció per albergar el torneig: la de Abkhàzia, la d'Illa de Man i la de la República d'Artsakh. L'Illa de Man va ser anunciada com a amfitriona el 6 d'agost. No obstant això, el març de 2015, es va anunciar que per qüestions de logística finalment seria el País Székely qui hostatjaria el torneig, que es disputaria a Hongria. El torneig el va guanyar la selecció de Padània per 4-1 a la final contra la selecció del Comtat de Niça.

### Xipre del Nord 2017

El gener de 2017 ConIFA va anunciar, a través del seu compte oficial de Twitter, que l'edició 2017 de la Copa d'Europa de futbol ConIFA es duria a terme al Xipre del Nord. El campionat comptaria amb 8 equips, 2 més que el 2015. El torneig el va tornar a guanyar Padània, guanyant en la final a la selecció de Xipre del Nord a la tanda de penals.

### Artsakh 2019

L'agost del 2018, ConIFA va anunciar que l'edició del 2019 de la Copa Europea es duria a terme a la República d'Artsakh i que comptaria amb la participació de 12 equips, 4 més que el 2017. No obstant això, finalment es va modificar a 8 equips després de la retirada de 4 federacions. El torneig el va guanyar Ossètia del Sud, guanyant a la final la selecció d'Armènia Otomana per 1-0.

## Edicions

| Any | Amfitrió | Campió | Resultat | Subcampió | Tercer lloc | Resultat | Quart lloc | Núm. d'equips |
| 2015 Detalls | Debrecen | Padània | 4–1 | Comtat de Niça | Illa de Man | 1–1 (5–3 p) | Alta Hongria | 6 |
| 2017 Detalls | Xipre del Nord | Padània | 1–1 (3–2 p) | Xipre del Nord | País Székely | 3–1 | Abkhàzia | 8 |
| 2019 Detalls | Artsakh | Ossètia del Sud | 1-0 | Armènia Otomana | Abkhàzia | 0-0 (5-4 p) | Cameria | 8 |
| 2022 Detalls | Comtat de Niça | Cancel·lada a causa de la pandèmia de COVID-19 | Cancel·lada a causa de la pandèmia de COVID-19 | Cancel·lada a causa de la pandèmia de COVID-19 | Cancel·lada a causa de la pandèmia de COVID-19 | Cancel·lada a causa de la pandèmia de COVID-19 | Cancel·lada a causa de la pandèmia de COVID-19 | 12 |
| 2023 Detalls | Xipre del Nord | Cancel·lada a causa dels terratrèmols de Turquia, Síria i el Kurdistan del 2023 | Cancel·lada a causa dels terratrèmols de Turquia, Síria i el Kurdistan del 2023 | Cancel·lada a causa dels terratrèmols de Turquia, Síria i el Kurdistan del 2023 | Cancel·lada a causa dels terratrèmols de Turquia, Síria i el Kurdistan del 2023 | Cancel·lada a causa dels terratrèmols de Turquia, Síria i el Kurdistan del 2023 | Cancel·lada a causa dels terratrèmols de Turquia, Síria i el Kurdistan del 2023 | 12 |

## Palmarès

| Club | Títols | Subcamp. | Anys dels campionats |
| Padània | 2 | 0 | 2015, 2017 |
| Ossètia del Sud | 1 | 0 | 2019 |
| Armènia Otomana | 0 | 1 | 2019 |
| Comtat de Niça | 0 | 1 | 2015 |
| Xipre del Nord | 0 | 1 | 2017 |

## Referències

* ↑ «European Football Cup 2015 ultimately moved to Budapest!» (en anglès). ConIFA, 15-03-2015. [Consulta: 13 juny 2017].
* ↑ «Padania campione d'Europa nel tornei dei Paesi che non ci sono» (en italià). L'Eco di Bergamo, 23-06-2015. [Consulta: 13 juny 2017].
* ↑ «2017 announcement» (en anglès). ConIFA, 28-01-2017. [Consulta: 13 juny 2017].
* ↑ «North Cyprus lose to Padania in CONIFA Euro Cup final» (en anglès). T-VINE, 11-06-2017. [Consulta: 13 juny 2017].
* ↑ «Artsakh (Nagorno-Karabakh) to host 2019 CONIFA European Football Cup» (en anglès americà), 19-08-2018. [Consulta: 2 febrer 2025].
* ↑ «CONIFA Sportsbet.io European Football Cup 2019: 5 Upsets Which Defined theTournament» (en anglès americà). Sports Illustrated, 11-06-2019. [Consulta: 2 febrer 2025].
* ↑ «ConIFA European Football Cup 2019». RSSSF. [Consulta: 2 febrer 2025].
* ↑ «Conifa European Football Cup: Cornwall 'disappointed' at cancellation» (en anglès). BBC Sport, 18-05-2022.